# Vedtekter for Gjemnes Ytre

Vedtatt av årsmøtet 22. januar 2020

1. **Arbeidsprogram**

Gjemnes Ytre (GY) skal arbeide for at området som sokner til Gjemnes kirke og som var Gjemnes skolekrets inntil 2009 skal være trivelig å bo i, og skape samhold mellom de tre kretsene Bergsøya, Gjemnes, og Storlandet. For å få til dette skal laget ta på seg ansvar for gjennomføring av fellesskapsstimulerende tiltak, som for eksempel:

1. Sørge for at det blir arrangert ulike tilstelninger som felles tema-/diskusjonskvelder, 17. maifeiring, St.Hansfester, turarrangement, m.m.
2. Prøve å skape et trivelig bomiljø rundt i bygda ved tiltak som rydding av skogsstier, benker, skilting, trimtiltak, rasteplasser.
3. Opprette og administrere en webside eller trykksak for formidling av informasjon om aktiviteter i bygda.
4. **Medlemskap**

Gjemnes Ytre skal fungere som en organisasjon som skal arbeide med alt som er av felles interesse for hele eller deler av kretsen og kan samarbeide med andre aktive lag og foreninger i ytre Gjemnes. Medlemskap tegnes på individnivå. Alle lag som representerer bygdefolk fra gamle Gjemnes skolekrets kan bli medlemmer.

Kontngent pr persom kr.50,-

1. **Økonomi, regnskap, kasse**

Laget skal ha en selvstendig økonomi og egen kasse, og administrerer kasser tilknyttet vedvarende aktiviteter som for eksempel årlig felles 17. maifeiring. Årsmøtet velger 1 (en) revisor. Regnskapet må føres etter vanlige regler.

1. **Styret**
2. Gjemnes Ytre skal administreres av en styringsgruppe på 5-7 personer med best mulig fordeling fra de tre bygdene. Styringsgruppen konstituerer seg selv mht fordeling og rotasjon av arbeidsoppgaver. Det må minst være en kontaktperson , en kasserer, og en møteleder. Arbeidsgrupper for spesifikke fokusområder kan innkludere frivillige medlemmer med minst en deltaker fra styringsgruppen.
3. Styringsgruppen skal ha som oppgave å administrere selve laget og lagets aktiva i tråd med arbeidsprogrammet og iht årsmøtevedtak.
4. **Årsmøtet**

Årsmøtet er lagets øverste organ og skal holdes hvert år. Kunngjøring om årsmøtet med saksliste skal skje minimum ei uke før årsmøtet. Styringsgruppen har med alminnelig flertall, anledning til å innkalle til ekstraordinært årsmøte etter samme framgangsmåte som for ordinært årsmøte. Alle som har tilhørighet i de tre kretsene, jfr. § I har møte- og stemmerett. Kunngjøringer kan skje ved sosiale medier eller direkte ved SMS eller e-post

1. **Vedtektsendringer og oppløsningsrett**
2. Endringer av vedtekter kan bare gjøres med 2/3 flertall på årsmøte/ ekstraordinært årsmøte, etter innkalling/ kunngjøring iht punkt V i vedtektene.
3. Samme framgangsmåte kreves for oppløsning av laget. Et vedtak om oppløsning av laget må også gi anvisninger for hva som skal skje med eventuelle aktiva på oppløsningstidspunktet.